У Вікіпедыі ёсць артыкулы пра іншых асоб з прозвішчам Арцюх.
У Вікіпедыі ёсць артыкулы пра іншых асоб з прозвішчам Белановіч.
**Кацярына Уладзіміраўна Белановіч** (у дзявоцтве **Арцю́х**; 14 студзеня 1991, Баранавічы, Брэсцкая вобласць, Беларусь) — беларуская лёгкаатлетка, якая спецыялізуецца ў бегу на 400 м з бар'ерамі. Майстар спорту Беларусі. Чэмпіён Беларусі па лёгкай атлетыцы 2014 года. Чэмпіёнка Беларусі 2016 года на дыстанцыі эстафеце 4×400 метраў.

Біяграфія
---------

У лютым 2010 года БФЛА адхіліла Кацярыну Арцюх ад спаборніцтваў на тры месяцы за ўжыванне кленбутэролу, выяўлена ў пробе, якая была ўзята на юніёрскім чэмпіянаце краіны ў Магілёве.

8 кастрычніка 2010 года Выканкам БФЛА дыскваліфікаваў Кацярыну Арцюх тэрмінам на два гады — з 12 жніўня 2010 года па 12 жніўня 2012 года за парушэнне антыдопінгавых правіл ІААФ. У допінг-пробе, якую яна здала 24 ліпеня пасля выйгранага ёю фінальнага забегу на 400 м з бар'ерамі на юніёрскім чэмпіянаце свету ў Монктане (Канада), былі выяўлены сляды забароненага прэпарата метэналону. Вынік Арцюх 56,16 быў ануляваны, а залаты медаль перададзена расіянцы Веры Рудаковай, якая прыбегла другой з часам 57,16.

На Чэмпіянаце Еўропы 2016 года заняла 5 месца ў бегу на 400 метраў з бар'ерамі з вынікам 55.82 сек.

На чэмпіянаце Беларусі па лёгкай атлетыцы ў памяшканні на дыстанцыі 400 м метраў паказала другі вынік, саступіўшы толькі вопытнай Ілоне Вусовіч. У складзе каманды Брэсцкай вобласці разам з Вікторыяй Шыманскай, Алесяй Дабравіцкай і Аленай Кіевіч перамагла ў эстафеце 4×400 м.

На маладзёжных лёгкаатлетычных спаборніцтвах Drużynowe Mistrzostwa Polski, якія праходзілі ў Варшаве, Кацярына Белановіч у забегу на 400 метраў з бар'ерамі прыйшла другой з вынікам 55,59 секунды, што дазволіла спартсменцы выканаць кваліфікацыйны нарматыў на летнія Алімпійскія гульні 2016 года ў Рыа-дэ-Жанэйра.

Дасягненні
----------

| Год | Спаборніцтва | Месца правядзення | Месца | Дысцыпліна | Вынік |
| --- | --- | --- | --- | --- | --- |
| 2009 | Чэмпіянат Еўропы сярод юніёраў | Сербія Нові-Сад | 100 м з бар'ерамі | 4 месца | 13,71 |
| 2009 | Чэмпіянат Еўропы сярод юніёраў | Сербія Нові-Сад | 400 м з бар'ерамі |  3 месца | 58,09 |
| 2010 | Чэмпіянат свету сярод юніёраў | Канада Монктан | 400 м з бар'ерамі |  ~~1есца~~ | ~~56,16~~ |
| 2016 | Чэмпіянат Еўропы | Нідэрланды Амстэрдам | 400 м з бар'ерамі | 5 месца | 56,10 |

Зноскі
------

1. ↑  19-летняя белорусская легкоатлетка дисквалифицирована за допинг Архівавана 13 жніўня 2020.
2. ↑  Списочный состав национальной и сборной команды Республики Беларусь по лёгкой атлетике на 2017 год Архівавана 15 лютага 2017.
3. ↑  Сборная Брестской области победила в командном зачете чемпионата Беларуси по легкой атлетике
4. ↑  Брестская барьеристка Екатерина Беланович выполнила квалификационный олимпийский норматив(недаступная спасылка)

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх
* Кацярына Уладзіміраўна Белановіч — профіль IAAF (англ.)

|  |  |
| --- | --- |
| ⚙️   У сацыяльных сетках | У Кантакце |
| Тэматычныя сайты | Diamond League · Olympedia · Olympic Channel · TheSports.org · Tilastopaja · World Athletics · МАК |